wannaphong/clean_thaiwikipedia huggingface dataset:
# เทียน เย่าหนี
{{กล่องข้อมูล นักแสดง
| bgcolour      = 
| name          = เทียนเย่าหนี่
| image         = 
| imagesize     = 
| caption       = 
| birthname     = 田明慧
| nickname      = อาทิน (阿田)
| jyutpingchinesename = Tin4 Jeoi5 Nei4
| birthdate     =  
| location      = ฮ่องกง
| deathdate     = 
| deathplace    = 
| spouse        = ตู้ เหวินเจ๋อ
| othername     = Tin Yui Lee
| occupation    = นักร้อง,นักแสดง
| yearsactive   = 1995 – present
| notable role  = Phoebe Szeto จาก Only You สตูดิโอออกแบบรัก,Suen Suk-mui จาก Ghost of Relativity
| homepage      = https://www.instagram.com/tinyuilee/
| academyawards = 
| emmyawards    = 
| tonyawards    = 
| goldenglobeawards = 
| baftaawards   = 
| cesarawards   = 
| goyaawards    = 
| afiawards     = 
| filmfareawards = 
| olivierawards = 
| otherawards =   TVB Anniversary Award for Best Actress |TVB Anniversary Award for My Favourite Female Character Brother's Keeper''
| สุพรรณหงส์             = 
| ชมรมวิจารณ์บันเทิง   = 
| โทรทัศน์ทองคำ        = 
| เมขลา                    = 
| imdb_id       = 
}}คริสตัล ทิน หรือ  เทียนเย่าหนี่,เทียนรุ่ยหนี่,เถียนยุ่ยหนี,อาทิน (ชื่อภาษาอังกฤษ:  Kristal Tin, Tin Yui Lee)
เกิดเมื่อวันที่ 28 กันยายน พ.ศ. 2520 ที่ฮ่องกง เป็น นักร้อง และ นักแสดงหญิงชาวฮ่องกง 

ประวัติ อาทิน''' เข้าประกวดร้องเพลงในปี 1993 และได้รับรางวัลสถานที่แรก หลังจากชนะการประกวด อาทินได้รับการเสนอรายชื่อติดต่อกับสถานีโทรทัศน์แห่งเอเชีย หรือ ATV 
และในปี 1995 อาทินก็ได้เริ่มอาชีพนักแสดงและทำงานที่ ATV 
ในปี 2003 อาทินตัดสินใจจบความสัมพันธ์งานสิบปีที่ATV อาทินได้รับรางวัลแสดงหญิงยอดเยี่ยมของภาพยนตร์ฮ่องกง 
จากนั้นอาทินก็ทำงานเป็นผู้จัดรายการวิทยุที่ Commercial Radio Hong Kong  ปัจจุบันอาทินเซ็นสัญญาเป็นนักแสดงในสังกัด TVB
ชีวิตส่วนตัว สมรสกับ Chapman To ตู้ เหวินเจ๋อ ซึ่งเป็นนักแสดงเช่นเดียวกัน ในปี ค.ศ. 2005

ผลงานเพลง
นอกจากการแสดงที่โดดเด่นของอาทินในละครของ TVB แล้ว 10 ปีที่ผ่านมาหลังจากการเปิดตัวเธอในฐานะนักร้อง ในปี 2014 เธอได้เปิดตัวอัลบั้มแรกของเธอ "You Are My Man" มีทั้งหมด 10 เพลงในภาษาจีนและภาษากวางตุ้ง และมี MV ที่หลากหลายในรูปแบบของความรักที่ไม่สมหวัง

แหล่งข้อมูลอื่น
 Instagram ของ อาทิน
 ช่อง 3 อะนาล๊อคเอาใจคอซีรีส์ฮ่องกง ส่ง สตูดิโอออกแบบรัก Only you ลงจอทุกคืนวันจันทร์-ศุกร์ ตี 2.15 น.
 ช่อง13 ชวนแฟนซีรีส์ หาบทสรุปคดีความซ่อนเงื่อน ใน "บุรุษ2คม" - Black Heart White Soul
 บุรุษ2คม Black Heart White Soul จันทร์-ศุกร์ เวลา 16.30 น.ช่อง 3 Family
 เตรียมพบกับ Black Heart White Soul ทุกวันจันทร์ - ศุกร์ 16.30-17.00น. เริ่ม 7 ธันวาคมนี้ ทางช่อง 3Family ทีวีดิจิตอล ช่อง 13
# โรแบร์ท ยุคเคิล
โรแบร์ท ยุคเคิล (เกิดวันที่ 12 ธันวาคม ค.ศ. 1981)  เป็นนักยิมนาสติกชายชาวเยอรมัน เคยเข้าร่วมการแข่งขันกีฬายิมนาสติกในโอลิมปิกฤดูร้อน 2004 และกีฬายิมนาสติกในโอลิมปิกฤดูร้อน 2008

ยุคเคิลยังได้รับรางวัลเหรียญทองแดงในการแข่งขันยิมนาสติกโลก แชมเปียนชิปส์ 2007
# จิกมี เชอริง
จิกมี เชอริง (เกิด 18 ตุลาคม ค.ศ. 1959), เป็นนักยิงธนูชาวภูฏาน

จิกมี เชอริง ได้เป็นตัวแทนประเทศภูฏานเข้าร่วมการแข่งขัน โอลิมปิกฤดูร้อน 1988 ที่ โซล, โดยได้อันดับที่ 22 ในการแข่งขัน
# สไปรต์ (คอมพิวเตอร์กราฟิกส์)
ในคอมพิวเตอร์กราฟิกส์ สไปรต์  คือภาพบิตแม็ปสองมิติที่รวมกันเป็นฉากขนาดใหญ่

เดิมสไปรต์หมายถึงวัตถุอิสระที่ประกอบเข้าด้วยกันกับชิ้นส่วนอื่น เช่น พื้นหลัง สไปรต์เกิดขึ้นได้ขณะมีการเตรียมเส้นสแกนสำหรับอุปกรณ์เอาต์พุตวิดีโอ เช่น ซีอาร์ที โดยไม่คำนึงถึงหน่วยประมวลผลหลักและไม่ต้องใช้เฟรมบัฟเฟอร์แบบเต็มจอ สไปรต์อาจถูกจัดวางหรือเปลี่ยนแปลงได้โดยตั้งค่าลักษณะที่ใช้ในการประกอบฮาร์ดแวร์  ตัวอย่างเช่นตระกูลอาตาริ 8 บิต คอมโมดอร์ 64 แฟมิคอม เซกา เจเนซิส และตู้เกมหยอดเหรียญยุค 1980
# รี จ็อง-อก
รี จ็อง-อก (; 1916 – 23 กันยายน 1999) เป็นนายกรัฐมนตรีประเทศเกาหลีเหนือ ตั้งแต่ปี ค.ศ. 1977 ถึง 1984

เขารับเครื่องรัฐอิสริยาภรณ์คิม อิล-ซ็อง เครื่องรัฐอิสริยาภรณ์ธงชาติ ชั้นที่ 1 เครื่องรัฐอิสริยาภรณ์อิสรภาพและเอกราช ชั้นที่ 1 และอื่น ๆ
# นอร์มาน คาสเมียร์
นอร์มาน คาสเมียร์ (เกิด 16 ตุลาคม ค.ศ. 1930) เป็นนักกีฬาฟันดาบชาวเยอรมัน นอร์มานได้เข้าร่วมการแข่งขันประเภทเดี่ยว และ ประเภททีม ประเภทดาบเล็กเรียว ในการแข่งขัน โอลิมปิกฤดูร้อน 1952
# อดอล์ฟ ดาฟีดส์
อดอล์ฟ ดาฟีดส์ (19 ตุลาคม ค.ศ. 1867 - 9 สิงหาคม ค.ศ. 1963) เป็นนักกีฬาฟันดาบชาวเยอรมัน เคยเข้าร่วมการแข่งขันประเภทเดี่ยว ชนิดดาบเรียว ใน โอลิมปิกฤดูร้อน 1912
# สถานีโทรทัศน์ประชาชนฟิลิปปินส์
สถานีโทรทัศน์ประชาชนฟิลิปปินส์ (อังกฤษ:People's Television Network, Inc.)  (ฟิลิปิโน:Telebisyon ng Bayan) อักษรย่อ PTV เป็นสถานีโทรทัศน์ในการกำกับของรัฐบาลฟิลิปปินส์ ผ่าน สำนักงานประชาสัมพันธ์ ขึ้นตรงต่อ สำนักงานประธานาธิบดี (ลักษณะหน่วยงานนี้เทียบเท่ากับกรมประชาสัมพันธ์ ของประเทศไทย) มีสถานะเป็นสถานีวิทยุโทรทัศน์แห่งชาติของประเทศฟิลิปปินส์ 

พีทีวีมีสำนักงาน สถานีส่ง และห้องส่งตั้งอยู่ที่บรอดแคสต์คอมเพล็กซ์ ถนนวิซายาส ดิลิมัน เกซอนซิตี

 ประวัติ 

พีทีวีจัดตั้งขึ้นเมื่อวันที่ 2 กุมภาพันธ์ พ.ศ. 2517 ในชื่อ "สถานีโทรทัศน์รัฐบาล" (Goverment Television) ขึ้นตรงต่อศูนย์ผลิตรายการแห่งชาติ (National Media Production Center) ตามดำริของนายฟรานซิสโก ทาทัต รัฐมนตรีกระทรวงข้อมูลข่าวสารในสมัยประธานาธิบดีเฟอร์ดินานด์ มาร์กอส ส่งสัญญาณภาพออกอากาศผ่านระบบวีเอชเอฟ ภาพขาวดำ ช่องสัญญาณที่ 4 ในกรุงมะนิลา

จีทีวีเปลี่ยนชื่อเป็น มาฮาลิกาบอรดแคสติงซิสเทม (Maharlika Broadcasting System) ในช่วงที่นาย เกรโกริโอ เซนดานา เข้ารับตำแหน่งรัฐมนตรีกระทรวงข้อมูลข่าวสารแทนนายฟรานซิสโก และเปลี่ยนการออกอากาศเป็นระบบโทรทัศน์สี แต่ยังคงส่งออกอากาศระบบวีเอชเอฟช่องที่ 4 เช่นเดิม พร้อมกับขยายโครงข่ายออกไปทั่วประเทศ โดยมีหนึ่งในสองสถานีในเซบู และ บาโคลอด ทีก่อนหน้านั้นเป็นสถานีของเอบีเอส-ซีบีเอ็น ในช่วงก่อนยุคมาร์กอส 

เอ็มบีเอสถูกเปลี่ยนชื่อเป็น สถานีโทรทัศน์ประชาชนฟิลิปปินส์ ในช่วงเดียวกันกับที่มีการปฏิวัติพลังประชาชน โค่นล้มรัฐบาลมาร์กอสโดยการนำของนางคอราซอน อากีโน ในปี พ.ศ. 2529  โดยเอ็มบีเอสถูกนายทหารที่สนับสนุนนางอากีโนและประชาชนผู้สนับสนุนนางอากีโน  เข้ายึดครองไว้ ก่อนที่นางอากีโนในฐานะประธานาธิบดีจะมีการตรารัฐบัญญัติแปลงสภาพพีทีวีเป็นรัฐวิสาหกิจ เมื่อวันที่ 26 มีนาคม พ.ศ. 2535  และพีทีวีเริ่มใช้ดาวเทียมปาลาปา ของอินโดนีเซีย ในการถ่ายทอดสัญญาณจากสถานีแม่ข่ายกรุงมะนิลาไปยังสถานีลูกข่ายทั่วประเทศ ทำให้พีทีวีมีสถานีลูกข่าย 32 สถานีทั่วประเทศ  ครอบคบุมประชากรในประเทศฟิลิปปินส์ทั้งหมด 85 เปอร์เซ็นต์ของประชากรฟิลิปิปนส์ทั้งประเทศ

พีทีวี่เปลี่ยนชื่อเป็น เนชั่นแนลบอรดแคสติงเน็ตเวิร์ก (National Broadcasting Network) ตามนโยบายของประธานาธิบดี กลอเรีย มาคาปากัล อาร์โรโย เมื่อวันที่ 16 กรกฎาคม พ.ศ. 2544 เพื่อให้เป็นสถานีโทรทัศน์แห่งชาติ ทำหน้าที่บริการข่าวสารภาครัฐ และนำเสนอรายการที่เป็นประโยชน์ต่อประชาชนฟิลิปปินส์ 

เอ็นบีเอ็นได้ทดลองออกอากาศโทรทัศน์ภาคพื้นดินระบบดิจิทัล โดยใช้ระบบISDB-T ซึ่งเป็นระบบของญี่ปุ่น ผ่านทางช่องยูเอชเอฟที่ 48 

เอ็นบีเอ็นได้เปลี่ยนชื่อกลับไปเป็น สถานีโทรทัศน์ประชาชนฟิลิปปินส์ เมื่อเดือนเมษายน พ.ศ. 2554 ตามดำริของประธานาธิบดีเบนิกโน อากีโนที่ 3  และมีการปรับสภาพองค์กรครั้งใหญ่ในสองปีต่อมา พ.ศ. 2556 เพื่อให้สามารถแข่งขันกับสถานีโทรทัศน์เอกชนได้ เช่น เพิ่มกำลังส่งเครื่องส่งเพื่อให้สามารถส่งออกอากาศได้ชัดเจนยิ่งขึ้น  พร้อมเครื่องมือและอุปกรณ์ที่ทันสมัยในสำนักงานที่เกซอนซิตี

 แหล่งข้อมูลอื่น 
เว็บไซต์ทางการของพีทีวี
# อูเวอ พร็อสเคอ
อูเวอ พร็อสเคอ (; เกิด 10 ตุลาคม ค.ศ. 1961) เป็นนักกีฬาฟันดาบ

อูเวอเคยเข้าร่วมการแข่งขันกีฬาฟันดาบ ประเภทเดี่ยวที่ประเทศเยอรมนีตะวันออก ในการแข่งขันโอลิมปิกฤดูร้อน 1988 และ 4 ปี ภายหลังอูเวอได้รับเหรียญทองจากการแข่งขันประเภททีมที่ประเทศเยอรมนี ในการแข่งขันโอลิมปิกฤดูร้อน 1992
# การเลือกตั้งทั่วไปในสเปน พ.ศ. 2559
การเลือกตั้งทั่วไปในสเปน พ.ศ. 2559 กำหนดจัดขึ้นในวันที่ 26 มิถุนายน พ.ศ. 2559Spain's King Felipe calls new election amid political deadlock BBC News เพื่อเลือกสภาชิกสภาผู้แทนราษฎรใหม่จำนวน 350 ที่นั่ง และสภาชิกวุฒิสภาจำนวน 208 ที่นั่ง หลังจากการเลือกตั้งครั้งที่แล้วพรรคการเมืองหลักทั้งสี่ที่มีที่นั่งมากที่สุดไม่สามารถที่จะบรรลุข้อตกลงและจัดตั้งรัฐบาลผสมได้New Spain elections loom as coalition talks fail BBC News
# การรุกปรัสเซียตะวันออก
การรุกปรัสเซียตะวันออกคือการรุกของกองทัพแดงต่อกองทัพเวร์มัคท์ในแนวรบด้านตะวันออกเรื่มขึ้นในวันที่13 มกราคม – 25 เมษายน 1945 กองทัพเวร์มัคท์ยังไม่ยอมจำนนจนถึงวันที่ 9 พฤษภาคม ยุทธการที่เคอนิชส์แบร์คคือยุทธการสุดท้ายในการรุกที่โซเวียตได้รับชัยชนะอย่างเด็ดขาด
# อ็อลกา เอิลเคิร์ส
อ็อลกา เอิลเคิร์ส (21 พฤษภาคม ค.ศ. 1887 – 10 มกราคม ค.ศ. 1969) เป็นนักกีฬาฟันดาบชาวเยอรมัน อ็อลกาได้รับรางวัลเหรียญทองแดงจากการแข่งขันประเภทเดี่ยวในการแข่งขันโอลิมปิกฤดูร้อน 1928
# การรุกเวียนนา
การรุกเวียนนา คือการรุกที่เปิดฉากด้วยแนวรบยูเครนที่ 2 และแนวรบยูเครนที่ 3 ของสหภาพโซเวียตในคำสั่งในการเข้ายึดกรุงเวียนนา ประเทศออสเตรียการรุกเริ่มขึ้นในวันที่ 16 มีนาคม และจบลงเมื่อวันที่ 15 เมษายน 1945 

โซเวียตได้กำหนดเมืองไว้ภายใต้การโอบล้อม ได้เผชิญหน้ากับกองทัพน้อยยานเกราะเพียงหน่วยเดียว ภายหลังการต่อสู้บนท้องถนนไม่กี่วัน ฝ่ายป้องกันก็ได้ทำลายสะพานข้ามแม่น้ำดานูบทั้งหมดเหลือเพียงสองแห่งและหน่วยยานเกราะพันเซอร์ก็ได้หลบหนีจากการโอบล้อม การเข้ามาของโซเวียตได้ทำลายเมืองอันเก่าแก่ และกระทำการอันโหดร้ายต่อพลเรือนเป็นอย่างมาก สตาลินได้อนุมัติในการฟื้นฟูออสเตรียในฐานะประเทศเอกราช
# อ็อทโท ฟาร์
อ็อทโท ฟาร์ (19 สิงหาคม ค.ศ. 1892 – 28 กุมภาพันธ์ ค.ศ. 1969) เป็นนักกีฬาว่ายน้ำท่ากรรเชียง และประสบความสำเร็จในการแข่งขันโอลิมปิกฤดูร้อน 1912

อ็อทโทเกิดและเสียชีวิตที่เมืองบาทคันชตัท

อ็อทโทได้เข้าร่วมการแข่งขันเพียงครั้งเดียวและได้รับ รางวัลเหรียญทองจากการแข่งขันว่ายน้ำ 100 เมตร ท่ากรรเชียง

 แหล่งข้อมูลอื่น 
 profile
# การรุกปราก
การรุกปราก (การรุกปรากทางยุทธศาสตร์) เป็นปฏิบัติการสำคัญครั้งสุดท้ายของโซเวียตในสงครามโลกครั้งที่สองในทวีปยุโรป การรุกรานและสู้รบจากกรุงปราก เป็นการสู้รบในแนวรบด้านตะวันออก ตั้งแต่วันที่ 6 พฤษภาคม – 11 พฤษภาคม ค.ศ. 1945 การสู้รบครั้งนี้ทำให้เมืองแห่งนี้กลายเป็นที่น่าจดจำในขณะที่ได้สิ้นสุดลงในช่วงหลังจากจักรวรรดิไรซ์ที่สามได้ยอมจำนน เมื่อวันที่ 8 พฤษภาคม ค.ศ. 1945 การสู้รบครั้งนี้ได้มีเหตุการณ์ที่เหลือเชื่อในการสู้รบด้วยการก่อการกำเริบกรุงปราก

300px|left|thumb|จอมพลอีวาน โคเนฟพบประชาชนในปรากหลังการรุกปราก

กรุงปรากได้รับการปลดปล่อยในที่สุดโดยกองทัพแดงแห่งสหภาพโซเวียตในช่วงการรุกปราก กองกำลังทหารเยอรมันทั้งหมดของกองทัพกลุ่มกลาง (Heeresgruppe Mitte) และจำนวนมากของกองทัพกลุ่มออสมาร์ค (Ostmark แต่เดิมมีชื่อว่า กองทัพกลุ่มใต้)ถูกฆ่าตายหรือถูกจับเป็นเชลยหรือไม่ก็หลบหนีไปยอมจำนนกับฝ่ายสัมพันธมิตรตะวันตกในช่วงที่ยอมจำนนแล้ว การยอมจำนนของกองทัพกลุ่มกลางนั้นเป็นเวลาเพียงเก้าวันในภายหลังจากเบอร์ลินถูกยึดครองและสามวันหลังวันแห่งชัยชนะยุโรป

 หมายเหตุ
# อ็อทโท อัมเมอร์มัน
อ็อทโท อัมเมอร์มัน (เกิด 7 กันยายน ค.ศ. 1932) เป็นนักกีฬาขี่ม้าชาวเยอรมัน เขาได้เข้าร่วมการแข่งขันโอลิมปิกฤดูร้อน 1976 ที่เมืองมอนทรีออล และได้รับรางวัลเหรียญเงิน
# ฮูโก บัล
ฮูโก บัล (22 กุมภาพันธ์ ค.ศ. 1886 – 14 กันยายน ค.ศ. 1927) เป็นนักเขียนและกวีชาวเยอรมัน เกิดในครอบครัวคาทอลิกที่เมืองเพียร์มาเซ็นส์Ball, Hugo (1974). Flight Out of Time: A Dada Diary by Hugo Ball. trans. Ann Raimes. New York: Viking Press. ISBN 0-670-31841-8. ISBN 0-670-31841-8, ISBN 0-670-31841-8, ISBN 0-670-31841-8, ISBN 0-670-31841-8. บัลเรียนด้านสังคมวิทยาและปรัชญาที่มหาวิทยาลัยมิวนิกและมหาวิทยาลัยไฮเดิลแบร์ค ในปี ค.ศ. 1910 บัลย้ายไปเบอร์ลินเพื่อร่วมงานกับมัคส์ ไรน์ฮาร์ท ผู้กำกับภาพยนตร์ชาวออสเตรีย ในช่วงต้นสงครามโลกครั้งที่หนึ่ง บัลอาสาอยู่หน่วยแพทย์แต่ถูกปฏิเสธ ต่อมาเขาเดินทางไปที่ซือริช ประเทศสวิตเซอร์แลนด์กับเอ็มมี เฮ็นนิงส์ นักแสดงคาบาเรต์และกวี ซึ่งเขาแต่งงานด้วยในปี ค.ศ. 1920NGA-DADA - Artists-Ball - National Gallery of Art ที่นั่นบัลยังคงสนใจในแนวคิดอนาธิปไตยและผลงานของมีฮาอิล บาคูนิน ในปี ค.ศ. 1916 บัลออกแถลงการณ์ดาดาและร่วมกับเฮ็นนิงส์ก่อตั้งคาบาเรต์วอลแตร์ ซึ่งเป็นแหล่งเผยแพร่ผลงานแนวดาดา บัลเข้าร่วมกับแนวคิดดาดาอยู่สองปีก่อนจะเกษียณตัวเองไปใช้ชีวิตอยู่ที่รัฐตีชีโน ทางตอนใต้ของสวิตเซอร์แลนด์ บัลเสียชีวิตด้วยโรคมะเร็งกระเพาะอาหารในปี ค.ศ. 1927
# อักษรไทน้อย
อักษรไทน้อย (บ้างครั้งสะกดเป็น ไทยน้อย) ภาษาอีสานสะกดว่า โตไทน้อย ออกเสียงว่า โต่ไท่น่อย หรือ โต่ไท้น่อย หรือ ประเทศลาวเรียกว่า ອັກສອນລາວບູຮານ (อักษรลาวบูฮาน) หรือเรียกอย่างไม่เป็นทางการว่า อักษรอีสาน เป็นอักษรตระกูลพราหมีที่เคยใช้งานในประเทศลาวและภาคอีสาน นับตั้งแต่ประมาณ ค.ศ. 1500 อักษรลาวในปัจจุบันสืบทอดโดยตรงจากอักษรนี้และยังคงรักษารูปร่างอักษรแบบง่าย ๆ อักษรนี้ส่วนใหญ่เลิกใช้ในภาคอีสานของประเทศไทย เนื่องจากนโยบายการแผลงเป็นไทยของรัฐบาลไทยที่กำหนดใช้วัฒนธรรมไทยถิ่นกลาง เช่นอักษรไทยทั่วประเทศ

 อักษรไทน้อย 
thumb|350px|ป้ายชื่อพิพิธภัณฑ์ศรีอุบลรัตนาราม ภายในวัดศรีอุบลรัตนาราม ตำบลในเมือง อำเภอเมืองอุบลราชธานี จังหวัดอุบลราชธานี อักษรในป้ายนี้เขียนด้วยอักษรไทน้อยรูปปริวรรตอักษรไทย: "พิพิดทะพันสฺลีอุบนลัดตะนาลาม"คำอ่าน: "พิพิธภัณฑ์ศรีอุบลรัตนาราม"
 พยัญชนะ 
 พยัญชนะต้น 
พยัญชนะต้นอักษรไทน้อย ประกอบด้วยพยัญชนะทั้งหมด 27 ตัว ดังนี้

500px

 พยัญชนะประสม 
พยัญชนะประสมอักษรไทน้อย คือพยัญชนะต้นที่ประกอบด้วยตัวอักษร 2 ตัวมาประสมกัน (ตัว ห นำในภาษาไทย) ประกอบด้วยพยัญชนะทั้งหมด 6 ตัว ดังนี้

500px

 ตัวสะกด 
ตัวสะกดอักษรไทน้อย คือพยัญชนะที่วางไว้ที่ตำแหน่งหลังสุด ใช้เป็นตัวสะกด ประกอบด้วยพยัญชนะทั้งหมด 11 ตัว แบ่งได้เป็น 8 มาตราตัวสะกด ดังนี้

500px

 สระ 
สระอักษรไทน้อย ประกอบด้วยสระะทั้งหมด 29 ตัว ดังนี้

500px

 เสียงวรรณยุกต์ 
ภาษาไทยถิ่นอีสานมีระดับเสียงวรรณยุกต์ 6 ระดับ คือ สามัญ เอก โท ตรี ตรีเพี้ยน และจัตวา ระดับเสียงจะแตกต่างกัน ไปตามชนพื้นเมืองของผู้พูดและที่ตั้งทางภูมิศาสตร์ ส่วนรูปวรรณยุกต์ที่ปรากฏการใช้พบว่ามีอยู่ 2 รูป คือ รูปเอก กับ รูปโท

 ตัวอย่างคำศัพท์ 
500px
400px

ยูนิโคด
มีการพยายามตั้งรหัสอักษรไทน้อยลงไปในยูนิโคด
# สเตโกดอน
สเตโกดอน  เป็นสกุลของสัตว์เลี้ยงลูกด้วยนมจำพวกช้างที่สูญพันธุ์ไปแล้วตั้งแต่ยุคก่อนประวัติศาสตร์ มีชื่อวิทยาศาสตร์ว่า Stegodon (หมายถึง "รากฟัน" จากภาษากรีกคำว่า  στέγειν อ่านว่า "stegein" หมายถึง "ครอบคลุม" และ ὀδούς  อ่านว่า "odous" หมายถึง "ฟัน")

เดิมทีสเตโกดอนถูกจัดให้อยู่ในวงศ์ Elephantidae ซึ่งเป็นวงศ์เดียวกับวงศ์ของช้างในยุคปัจจุบัน แต่ต่อมาได้ถูกแบ่งแยกออกมาเป็นวงศ์ของตัวเอง คือ Stegodontidae มีชีวิตอยู่ในยุคไมโอซีนตอนปลาย ถึงต้นยุคไพลสโตซีน ราว 1,800,000 ปีก่อน จัดว่าเป็นช้างรุ่นที่ 6 ในลำดับวิวัฒนาการของช้าง ซึ่งนับว่าว่าเก่าแก่กว่าช้างแมมมอธ ซึ่งถูกจัดอยู่ในรุ่นที่ 8 ที่เป็นที่รู้จักกันเป็นอย่างดีเสียอีก
thumb|left|สเตโกดอนชนิด S. zdansky เปรียบเทียบกับความสูงมนุษย์
thumb|left|รูปปั้นสเตโกดอน
สเตโกดอน จัดว่าเป็นช้างโบราณ ที่เชื่อว่ามีสายสัมพันธ์กับช้างในสกุล Elephas หรือช้างเอเชียในยุคปัจจุบัน เป็นไปได้ว่าช้างเอเชียอาจสืบสายพันธุ์หรือวิวัฒนาการมาจากสเตโกดอน นอกจากนี้แล้วสเตโกดอนยังถือว่าเป็นช้างที่มีลักษณะร่วมกันของช้างเอเชียกับมาสโตดอน ซึ่งเป็นช้างโบราณอีกสกุลหนึ่งที่สูญพันธุ์ไปแล้วเช่นกัน

สเตโกดอน มีรูปร่างที่สูงใหญ่ บางตัวหรือบางชนิดอาจสูงถึง 4 เมตร มีลักษณะทั่วไปคล้ายกับช้างในยุคปัจจุบัน กะโหลกมีขนาดใหญ่ ขากรรไกรสั้น ไม่มีงาล่าง ฟันกรามประกอบด้วยสันฟันแนวขวาง 6–13 สัน มีลักษณะเด่น คือ มีงาหนึ่งคู่ที่ยาวงอกออกมาจากมุมปากทั้งสองข้าง มีลักษณะชิดติดกัน ซึ่งในบางชนิดมีความยาวได้ถึง 3.3 เมตร งวงไม่สามารถแทรกลงตรงกลางงาได้ ต้องพาดไปไว้ข้างใดข้างหนึ่ง

ซากดึกดำบรรพ์ของสเตโกดอนถูกค้นพบในทวีปเอเชีย โดยเฉพาะในภูมิภาคเอเชียใต้และเอเชียตะวันออกเฉียงใต้ ในประเทศไทยค้นพบที่ตำบลท่าช้าง อำเภอเฉลิมพระเกียรติ จังหวัดนครราชสีมา และอำเภอทุ่งหว้า จังหวัดสตูล โดยที่จังหวัดสตูลนั้น ถูกค้นพบในถ้ำแห่งหนึ่ง ซึ่งเป็นถ้ำที่มีน้ำทะเลไหลผ่านพื้นถ้ำด้วยความยาวกว่า 4 กิโลเมตร เดิมชาวบ้านที่นี่เรียก "ถ้ำวังกล้วย" แต่ปัจจุบันได้ถูกเปลี่ยนชื่อเป็น "ถ้ำเลสเตโกดอน" จากองค์การบริหารส่วนท้องถิ่น และเป็นสถานที่ท่องเที่ยวสำคัญแห่งหนึ่งของจังหวัดด้วย
# การเลือกตั้งสหพันธรัฐในออสเตรเลีย พ.ศ. 2559
การเลือกตั้งสหพันธรัฐในออสเตรเลีย พ.ศ. 2559 กำหนดจัดขึ้นวันที่ 2 กรกฎาคม พ.ศ. 2559Australian Electoral Commission - 2016 federal election เพื่อเลือกสมาชิกรัฐสภาครั้งที่ 45 ทั้งสภาผู้แทนราษฎรและวุฒิสภาในรัฐสภาออสเตรเลีย นายกรัฐมนตรีแมลคัม เทิร์นบุลล์ ที่เข้ามารับตำแหน่งนายกฯหลังจากชนะการเลือกตั้งหัวหน้าพรรคเสรีนิยมเมื่อปี พ.ศ. 2558https://www.theguardian.com/australia-news/live/2015/sep/14/tony-abbotts-leadership-under-pressure-as-mps-gather-politics-live นำพันธมิตรระหว่างพรรคเสรีนิยมและพรรคชาติชนะการเลือกตั้งสหพันธรัฐด้วยคะแนนเสียงข้างมากเพียง 1 เสียงเหนือพรรคแรงงานและพรรคฝ่ายค้านอื่นๆhttp://mobile.abc.net.au/news/2016-07-11/coalition-secures-majority-government-as-lnp-retains-capricornia/7587578

 ผลการเลือกตั้ง 

ผลการเลือกตั้งทั้ง 150 เขต และผู้ใช้สิทธิเลือกตั้ง 91.0%http://results.aec.gov.au/20499/Website/HouseStateFirstPrefsByParty-20499-NAT.htm 

 พรรค คะแนนเสียง % เปลี่ยนแปลง (%) ที่นั่ง % เปลี่ยนแปลง (ที่นั่ง) พรรคแรงงาน 4,702,296 34.73 1.35 69 46.00 14   พันธมิตรฯ             พรรคเสรีนิยม 3,882,905 28.67 3.35 45 30.00 13   พรรคชาติเสรีแห่งควีนส์แลนด์ 1,153,736 8.52 0.40 21 14.00 1   พรรคชาตินิยม 624,555 4.61 0.32 10 6.67 1   พรรคเสรีนิยมชนบท32,409 0.24 0.08 0 0.00 1 พรรคกรีน	1,385,650 10.23 1.58 1 0.67  พรรค Nick Xenophon Team 250,333 1.85 1.85 1 0.67 1 พรรค Katter's Australian 72,879 0.54 0.50 1 0.67 พรรค Palmer United Party3150.005.4900.001 ผู้สมัครอิสระ	380,712 2.81 1.44 2 1.33  อื่นๆ 1,055,311 7.79 3.28 0 0.00  รวมทั้งสิ้น 13,541,101     150   เปรียบเทียบคะแนน 2 พรรคหลัก พันธมิตรระหว่างพรรคเสรีนิยมและพรรคชาติ 6,818,824 50.36 3.13 76 50.67 14 พรรคแรงงาน 6,722,277 49.64 3.13 69 46.00 14
# เอากุสท์ ไฮม์
เอากุสท์ ไฮม์ (13 มีนาคม ค.ศ. 1904 – 8 พฤษภาคม ค.ศ. 1976) เป็นนักกีฬาฟันดาบชาวเยอรมัน เอากุสท์ทำได้ 2 เหรียญทองแดง ในการแข่งขันโอลิมปิกฤดูร้อน 1936
# เส้นเวลาของประวัติศาสตร์และอนาคตโลก
ยุคก่อนประวัติศาสตร์

สำหรับเหตุการณ์ที่เริ่มตั้งแต่การกำเนิดของจักรวาล ดูที่ เส้นเวลาของบิกแบง
สำหรับเหตุการณ์ที่เริ่มตั้งแต่การกำเนิดโลกถึงการกำเนิดมนุษย์ปัจจุบัน ดูที่ เส้นเวลาของประวัติศาสตร์ธรรมชาติ และ ธรณีกาล
สำหรับเหตุการณ์ที่เริ่มตั้งแต่การปรากฏตัวครั้งแรกของมนุษย์ Homo sapiens ถึงการที่มนุษย์รู้จักประดิษฐ์ตัวอักษรใช้ ดูที่ เส้นเวลาของยุคก่อนประวัติศาสตร์

ยุคประวัติศาสตร์

นี่คือ เส้นเวลาของประวัติศาสตร์โลก มีรายละเอียดของเหตุการณ์ที่บันทึกไว้ตั้งแต่การประดิษฐ์ตัวอักษรใช้เมื่อประมาณ 5000 ปีที่แล้ว (ซึ่งถึอเป็นการเริ่มต้นยุคประวัติศาสตร์) จนถึงปัจจุบัน

สำหรับเหตุการณ์ที่เริ่มตั้งแต่ประมาณ 3200 ปีก่อนคริสตกาล จนถึงประมาณ ค.ศ.500 ดูที่ เส้นเวลาของประวัติศาสตร์โบราณ
สำหรับเหตุการณ์ที่เริ่มตั้งแต่ประมาณ ค.ศ.500 ถึง ค.ศ.1499 ดูที่ เส้นเวลาของยุคกลาง
สำหรับเหตุการณ์ที่เริ่มตั้งแต่ ค.ศ.1500 ถึง ค.ศ.1900 ดูที่ เส้นเวลาของยุคใหม่ตอนต้น
สำหรับเหตุการณ์ที่เริ่มตั้งแต่ ค.ศ.1901 ถึงปัจจุบัน ดูที่ เส้นเวลาของยุคใหม่

อนาคต

สำหรับเส้นเวลาของเหตุการณ์ในอนาคตอันใกล้ที่ถูกคาดการณ์ไว้จนถึง ค.ศ.2299 ดูที่ เส้นเวลาของอนาคตใกล้   
สำหรับการคาดการณ์เหตุการณ์ถึง ค.ศ.3000 ดูที่ คริสต์สหัสวรรษที่ 3
สำหรับการคาดการณ์เหตุการณ์จาก ค.ศ.3001 ถึง ค.ศ.10,000 ดูที่ รายชื่อคริสต์สหัสวรรษ
สำหรับการคาดการณ์เหตุการณ์ที่ไกลกว่าปี ค.ศ.10,000 ดูที่ เส้นเวลาของอนาคตไกล

ดูเพิ่ม
รายชื่อปีคริสต์ศักราช
คริสต์ทศวรรษ
คริสต์ศตวรรษ
สหัสวรรษ
# แบล็กเมจิก (เพลงลิตเทิลมิกซ์)
"แบล็กเมจิก"  เป็นเพลงของเกิร์ลกรุปอังกฤษ ลิตเทิลมิกซ์ เขียนโดย กามีย์ เพอร์เซลล์, เอ็ด เดรเวสต์, เอ็ดเวิร์ด ฟอร์ล เออร์ฟยอร์ด และเฮนริก มิเชลเซน โปรดิวเซอร์โดยชาวนอร์เวย์ที่ชื่อ อีเล็กทริก หลังจากที่เคยร่วมงานกันในอัลบั้ม ซาลูต (ค.ศ. 2013) ร่วมโปรดิวเซอร์เพลงโดยแมตต์ แรดซึ่งเป็นผู้อำนวยการผลิต เพลงออกจำหน่ายวันที่ 21 พฤษภาคม ค.ศ. 2015 เป็นซิงเกิลที่หนึ่งของอัลบั้ม เก็ตเวียร์ด เพลงยังถูกบรรจุอยู่ในซิงเกิลที่ห้าของอัลบั้มรวมเพลงฮิต นาวแดตส์วอตไอคอลมิวสิก 91 อีกด้วย

เพลงได้รับคำวิจารณ์ด้านบวกจากนักวิจารณ์และเมื่อเปรียบเทียบกับเพลงจากอัลบั้มเปิดตัว ดีเอ็นเอ (ค.ศ. 2012) ซึ่งพบว่าเป็นเพลงที่ฟังติดหูและยกย่องในท่วงทำนอง เพลงสามารถขึ้นถึงอันดับหนึ่งบนชาร์ตซิงเกิลแห่งสหราชอาณาจักรกับยอดขาย 113,000 ชุด มันกลายเป็นเพลงแรกของวงที่ติดอันดับหนึ่งบนชาร์ตได้นับตั้งแต่เพลง "วิงส์" ใน ค.ศ. 2012 นอกจากนี้ เพลงขึ้นสิบอันดับแรกในประเทศไอร์แลนด์, อิสราเอล และออสเตรเลีย โดยได้รับการรับรองในระดับแพลทินัม ในชาร์ตซิงเกิลแห่งสหราชอาณาจักร "แบล็กเมจิก" ค้างอยู่ตรงนั้นนาน 3 สัปดาห์ โดยเป็นเพลงแรกของวงที่สามารถทำอย่างนั้นได้นับตั้งแต่วงซูกาเบบส์ที่ทำสถิติไว้ในเดือนตุลาคม ค.ศ. 2007 เพลงได้รับการเสนอชื่อเข้าชิงรางวัลทีนชอยส์อวอร์ดในสาขาเพลงรักยอดนิยม และยังได้รับการเสนอชื่อเข้าชิงรางวัลบริตอะวอดส์ในสาขามิวสิกวิดีโอยอดเยี่ยมและในสาขาเพลงยอดเยี่ยม
# โยฮัน มายอร์
โยฮัน มายอร์ (; 2 มกราคม ค.ศ. 1533 – 6 มีนาคม ค.ศ. 1600) เป็นนักเทววิทยานิกายโปรแตสแตนต์ นักมนุษยนิยม และกวีชาวเยอรมัน

 ประวัติ 
โยฮัน มายอร์ เกิดที่เมืองซังคท์โยอาคิมส์ทาล และเข้ารับการศีกษาที่มหาวิทยาลัยวิทเทนเบิร์ก ใน ค.ศ. 1549

 บรรณานุกรม 
 Christian Gottlieb Jöcher: Allgemeines Gelehrtenlexikon. Band 3, 1751, Sp. 56
 Heinz Kathe: Die Wittenberger Philosophische Fakultät 1501–1817. Böhlau, Köln 2002, 
 Walter Friedensburg: Geschichte der Universität Wittenberg. Max Niemeyer, Halle (Saale) 1917
 Irene Dingel, Günther Wartenberg: Die Theologische Fakultät Wittenberg 1502 bis 1602. Leipzig 2002, 
 Ulrike Ludwig: Die ehemalige Canzley und Probstey in Wittenberg. Herausgegeben vom Gesundheits- und Tagungszentrum, Wittenberg 2005
 G. Frank: Johann Major der Wittenberger Poet. 1863
 Fritz Roth: Restlose Auswertungen von Leichenpredigten und Personalschriften für genealogische und kulturhistorische Zwecke. Band 5, R 4479
 
 
 Rudolf Wolkan: Böhmens Antheil an der deutschen Litteratur des XVI. Jahrhunderts. K.u.K. Hofbuchdruckerei A. Haase, Prag 1894, S. 136
# ลาเลอ คาร์ซี
ลาเลอ คาร์ซี (เกิด 15 พฤศจิกายน ค.ศ. 1969) เป็นนักแสดงและนางแบบชาวเยอรมันเชื้อสายตุรกี

 ผลงาน 

 โทรทัศน์ 
ปีภาพยนตร์รับบทเป็นหมายเหตุ 2001 Verbotene Liebe 1999  Hinter Gittern - Der Frauenknast  Ayse Manculi 1999  Der Solist – Kein Weg zurück   1994–1998  Unter Uns Aylin Eray
# ปลาขวาน
ปลาขวานทะเลลึก    หรือที่เรียกสั้น ๆ ว่า ปลาขวานนั้น ชื่อก็บอกอย่างตรงตัวแปลว่า ขวานด้ามเล็ก ๆ ซึ่งถูกตั้งมาจากลักษณะของตัวมันที่มองแล้วคล้ายกับขวานอย่างชัดเจน ส่วนลักษณะลำตัวของมันจะบางคล้ายกับใบมีดของขวานด้วย 

ลักษณะ
ปลาขวานเป็นปลาในตระกูล Sternoptychidae จำพวกปลาทะเลน้ำลึก โดยมีทั้งหมดด้วยกันทั้งหมดกว่า 45 สายพันธุ์ แต่ละสายพันธุ์ก็จะมีขนาดของตัวที่แตกต่างกันไป แต่ตัวที่ใหญ่ที่สุดจะมีขนาดความยาวประมาณ 12 เซนติเมตรเท่านั้น ส่วนปลาขวานสายพันธุ์ขนาดเล็กจิ๋วส่วนใหญ่จะมีเกล็ดสีเงินละเอียด นอกจากนั้นยังมีบางสายพันธุ์ที่มีลำตัวสีน้ำตาลและสีเขียวเข้มอีกด้วย
ปลาขวานจะมีดวงตาที่โตใหญ่แหงนมองขึ้นด้านบนซึ่งมีประสิทธิภาพอย่างมากในการล่าเหยื่อที่ร่วงตกลงมาจากข้างบน และด้วยความที่ใต้ท้องทะเลลึกจะมีแสงสว่างที่น้อยมาก ดังนั้นดวงตาของมันจึงมีความไวต่อแสงมากและสามารถแยกแยะระหว่างเงาและแสงจากด้านบนได้เป็นอย่างดี (1910): English-Greek Dictionary - A Vocabulary of the Attic Language. George Routledge & Sons Ltd., Broadway House, Ludgate Hill, E.C. Searchable JPEG fulltext (1968-1982): Oxford Latin Dictionary (1st ed.). Oxford University Press, Oxford. ISBN 0-19-864224-5 (2006): Family Sternoptychidae. Version of 2006-OCT-10. Retrieved 2009-OCT-02.
 
 วงจรชีวิตและการเรืองแสง 
นอกจากนี้ปลาขวานยังเป็นสัตว์ที่มีลักษณะพิเศษในการสร้างแสงของตัวเองได้ด้วย โดยผ่านกระบวนการที่เรียกว่า ไบโอลูมิเนสเซนส์ (Bioluminescence) หรือการเรืองแสงของสิ่งมีชีวิต โดยปลาขวานจะมีอวัยวะพิเศษที่เรียกว่า photophore หรือ เซลล์เรืองแสง มันจะทำปฏิกิริยาเคมีและสามารถผลิตสารเรืองแสงได้เช่นเดียวกับหิ่งห้อย ปลาขวานจึงสามารถปรับแสงในตัวเองได้ ทั้งนี้ด้านนักวิทยาศาสตร์เชื่อว่ากลไกดังกล่าวนี้น่าจะมีส่วนสำคัญที่ใช้ในการหาคู่ ถึงแม้ว่าจะทราบพฤติกรรมการผสมพันธุ์ของมันเพียงน้อยนิดก็ตาม
ปัจจุบันยังไม่ทราบรายละเอียดเกี่ยวกับวงจรชีวิตของปลาขวานมากนัก ทางนักวิทยาศาสตร์ให้ความเห็นว่ามันมีวงจรชีวิตที่สั้นไม่ถึง 1 ปี โดยอาศัยช่วงเวลาตอนกลางคืนอพยพไปยังบริเวณน้ำตื้นเพื่อหาแพลงก์ตอนและปลาขนาดเล็กกินเป็นอาหาร ส่วนในช่วงกลางวันมันก็จะว่ายกลับลงน้ำลึก ถือว่าเป็นพฤติกรรมที่แปลกมากทีเดียว โดยส่วนใหญ่แล้วจะพบปลาขวานได้ในแถบน้ำเย็นที่ความลึกลงไปใต้ท้องทะเลประมาณ 180 ถึง 1,370 เมตร (2006): Fishes of the World (4th ed.). John Wiley & Sons, Inc. p.209  (1998): Sternoptychidae. In: : Encyclopedia of Fishes: 121. Academic Press, San Diego. ISBN 0-12-547665-5

ดูเพิ่ม
ปลาทะเลลึก
 อ้างอิง
# คิวบิกเซอร์โคเนีย
คิวบิกเซอร์โคเนีย (, CZ) คนไทยบ้างเรียก เพชรสวิส เพชรเบลเยียม เพชรรัสเซีย เป็นรูปผลึกทรงลูกบาษก์ของเซอร์โคเนียมไดออกไซด์ (ZrO2) เป็นวัสดุสังเคราะห์ แข็ง ดูด้วยตาไร้ตำหนิและปกติไร้สี แต่อาจถูกทำให้มีสีต่าง ๆ ได้ ทั้งนี้ ระวังสับสนกับเซอร์คอน ซึ่งเป็นเซอร์โคเนียมซิลิเกต (ZrSiO4) ที่บางทีเรียกผิดเป็น "คิวบิกเซอร์โคเนียม"

เนื่องจากมีราคาถูก คงทนและดูด้วยตาแล้วคล้ายกับเพชรมาก คิวบิกเซอร์โคเนียสังเคราะห์จึงยังเป็นคู่แข่งสำคัญทางอัญมณีวิทยาและเศรษฐฏิจของเพชรนับแต่เริ่มการผลิตเชิงพาณิชย์ในปี 2519 คู่แข่งอัญมณีสังเคราะห์หลัก คือ มอยซอนไนต์ (moissanite) สังเคราะห์ที่เพิ่งพัฒนาไม่นานนี้